Document ID: 31976R1795

Uredba Sveta (EGS) št. 1795/76
z dne 20. julija 1976
o uporabi člena 40(4) Pogodbe za francoske čezmorske departmaje
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti členov 43 in 227 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker naj bi se področje delovanja Usmerjevalnega oddelka Evropskega kmetijskega usmerjevalnega in jamstvenega sklada razširilo na francoske čezmorske departmaje, da bi lahko prejemali pomoč Skupnosti zaradi izboljšanja kmetijskih struktur, predvidenih v členu 6 Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [2], kakor je bila nazadnje spremenjena z Uredbo (EGS) št. 2788/72 [3], in s tem pospešili gospodarski in socialni razvoj teh področij, ki so v osnovi kmetijska;
ker naj bi se dejavnosti Usmerjevalnega oddelka čim prej razširile na francoske čezmorske departmaje,
SPREJEL NASLEDNJO UREDBO:
Člen 1
Člen 40(4) Pogodbe se uporablja za francoske čezmorske departmaje glede Usmerjevalnega oddelka Evropskega kmetijskega usmerjevalnega in jamstvenega sklada.
Člen 2
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. julija 1976

Labels: 18
15
19
6